पाकिस्तान के सांसद का दावा, प्राइम मिनिस्टर मोदी से बात हो गई है अब उनकी तरफ से पॉजिटिव बयान आएंगे  
पाकिस्तान के सत्ताधीश पार्टी के सांसद रमेश वंकवानी भारत दौरे पर
विदेश मंत्री सुषमा स्वराज से की मुलाकात
वी के सिंह के साथ बिता पूरा दिन
पाकिस्तान में प्रधानमंत्री इमरान खान की पार्टी के सांसद रमेश वाइकैन इन दिनों भारत के दौरे पर हैं. शनिवार को उनकी मुलाकात विदेश मंत्री सुषमा स्वराज से हुई. उन्होंने दावा किया है कि वह पीएम मोदी से भी मिले और पुलवामा हमले के बाद पैदा हुए तनाव पर चर्चा की. वंकवानी से एनडीटीवी ने भी बात की. जहां उन्होंने कहा कि दोनों देशों की जनता अमन की राह पर चलना चाहती है. लेकिन कुछ लोग चाहते हैं कि दोनों देशों के बीच तनाव बना रहे. अब वो वक्त बीत चुका है कि हम एक दूसरे पर आरोप और प्रत्यारोप लगाते रहें. हमने एक साथ बैठक अमन के रास्ते पर चलने का संकल्प लेना होगा. फ्रांस और जर्मनी का उदाहरण देते हुए कहा कि एक समय उन दोनों देशों के बीच भी तनाव हुआ करता था लेकिन कोशिश के बाद आज वो अच्छे दोस्त माने जाते हैं. उनसे पूछे गए सवाल और उनके जवाब कुछ इस तरह है.